Koliko vas je danas provjerilo svoj e-mail?
Hajde, dignite ruke.
Koliko vas upravo to radi?
(Smijeh)
A financije? Jeste li ih provjerili danas?
Kreditne kartice, investicijski račun?
A ovaj tjedan?
Što je s potrošnjom energije vašeg kućanstva?
Je li itko provjerio danas?
Ovog tjedna? Prošlog?
Nekolicina geekova za energiju je u prostoriji.
Drago mi je da vas vidim, dečki.
Ali mi ostali - ova prostorija je puna ljudi
koji se brinu za budućnost svog planeta,
a čak ni mi ne pridajemo dovoljno pažnje
potrošnji energije koja pokreće klimatske promjene.
Žena na fotografiji pokraj mene je Harriet.
Upoznali smo se na našem prvom obiteljskom odmoru.
Harriet obraća pažnju na svoju potrošnju energije,
a ona sigurno nije geek za energiju.
Čut ćete kako je Harriet počela obraćati pažnju.
Ovo je ugljen,
najčešći izvor električne struje na planetu,
i u njemu ima dovoljno energije
da opskrbljuje ovu žarulju više od godinu dana.
Ali nažalost, između ovoga i ovoga,
većina te energije se potroši na stvari
poput curenja u prijenosu energije i topline.
Zapravo, samo 10 posto energije postane svjetlo.
Tako će ovaj ugljen trajati nešto više od mjeseca.
Kad bi željeli opskrbljivati ovu žarulju godinu dana,
trebalo bi vam ovoliko ugljena.
Loša strana je da za svaku jedinicu energije koju iskoristimo,
potrošimo njih devet.
To znači da ima i dobra strana,
jer za svaku jedinicu koju uštedimo,
uštedimo i ostalih devet.
Pitanje je kako potaknuti ljude u ovoj prostoriji
i diljem svijeta da počnu obraćati pažnju
na potrošenu energiju
i prestanu ju rasipati?
Odgovor dolazi u obliku jednog eksperimenta bihevioralne znanosti
koji je bio održan jednog vrućeg ljeta prije 10 godina,
i samo 145 km udaljeno odavde,
u San Marcosu u Kaliforniji.
Apsolventi su postavili natpise na svaka vrata u susjedstvu
sa molbom susjedima da izgase klime
i upale ventilatore.
Jednoj četvrtini kućanstava je bilo napisano
"Da li znaju da mogu uštediti 54 dolara mjesečno ovo ljeto?
Izgasite klime, upalite ventilatore."
Druga grupa je dobila ekološku poruku,
a treća je dobila poruku
o savjasnim građanima koji sprečavaju zamračenje.
Većina bi pomislila da je poruka sa uštedom novca najbolje prošla.
Zapravo, nijedna od ovih poruka nije uspjela.
Nisu imale nikakav utjecaj na potrošnju energije.
Bilo je kao da se studenti nisu ni pojavili.
Ali bila je i četvrta poruka
u kojoj je jednostavno pisalo
"Vaših 77 posto anketiranih susjeda
je reklo da su izgasili klime i upalili ventilatore.
Molimo vas, pridružite im se. Ugasite vaše klime
i upalite ventilatore."
I ne biste rekli, ali uspjelo je.
Kod ljudi koji su dobili tu poruku
je zabilježen pad u potrošnji energije
samo jer im je rečeno što im susjedi rade.
Što nam to govori?
Ako nam je nešto nepogodno,
ako i vjerujemo u to,
ni moralno uvjeravanje, ni financijski poticaji ne rade nikakvu razliku,
ali pritisak okoline je snažna stvar.
I pravilno usmjerena može biti snažna sila dobra.
Zapravo, već jest.
Nadahnuti ovim otkrićem, moj prijatelj Dan Yates i ja
osnovali smo kompaniju nazvanu 'Opower'.
Izrađujemo softvere i surađujemo s komunalnim poduzećima
koji žele pomoći potrošačima sa uštedom energije.
Izrađujemo personalizirana izvješća o osobnoj potrošnji
koja pokazuju ljudima kako je njihova potrošnja
uspoređena sa potrošnjom njihovih susjeda u sličnim domovima.
Kao oni učinkoviti natpisi na vratima,
usporedili smo ljude sa njihovim susjedima
te im dali ciljane upute
o uštedi.
Počeli smo sa papirom, prešli na mobilne aplikacije,
internet, a sad i na kontrolirane termometre
i zadnjih 5 godina vodimo
najveći eksperiment bihevioralne znanosti na svijetu.
I uspijeva.
Prosječni vlasnici kuća i stanoprimci su uštedjeli
više od 250 milijuna dolara na računima za struju,
a tek smo počeli.
Samo ove godine, u partnerstvu sa više od 80 komunalnih usluga
u šest zemalja, proizvest ćemo
još dva teravatsata uštede struje.
Onih par zna koliko je to,
ali za nas ostale - dva teravatsata
je više nego dovoljno energije za svaki dom
u St.Louisu i Salt Lake Cityju
za više od godinu dana.
Dva teravatsata, to je skoro pola energije
koju je prošle godine proizvela solarna industrija SAD-a.
I dva teravatsata? U usporedbi s ugljenom,
trebali bismo spaliti 34 bačve
svake minute svakog dana cijele jedne godine
kako bismo dobili dva teravatsata struje.
A ovako ništa ne palimo.
Samo motiviramo ljude da obrate pažnju
i promijene svoje ponašanje.
Ali mi smo samo jedna kompanija i ovo je samo
grebanje po površini.
Dvadeset posto struje u svakom domu je potraćeno,
a kad kažem potraćeno, ne mislim na ljude koji imaju
neefikasne žarulje. Mogli bi imati.
Ostavljamo upaljena svjetla u praznim sobama
i upaljenu klimu kad nikoga nema doma.
To je 40 milijardi dolara godišnje
potraćeno na struju koja nam ne utječe na život,
ali utječe na klimatske promjene.
To je 40 milijardi - milijardi -
svake godine samo u SAD-u.
Pola uporabe ugljena.
Srećom, neki od najboljih svjetskih znanstvenika
proučavaju kako zamijeniti ugljen sa održivim resursima
kao na primjer ovima,
i to je fantastično i veoma bitno.
Ali najzapostavljeniji resurs koji nas vodi
prema održivoj energiji budućnosti nije na ovom slajdu.
On je u ovoj sobi. To ste vi i to sam ja.
I ovaj resurs možemo skupljati
bez ikakve nove znanosti
jednostavno primjenjujući bihevioralnu znanost.
Možemo početi danas, znamo da je učinkovito,
i uštedjet ćemo novac odmah.
Što onda čekamo?
Pa, u većini mjesta, regulacija komunalnih usluga
nije se promijenila od vremena Thomasa Edisona.
Komunalnim je uslugama još uvijek u interesu
da njihovi korisnici trate energiju.
Trebalo bi im biti u interesu pomoći im kako bi ju sačuvali.
Ali ova priča je puno više od uštedi energije u domaćinstvu.
Pogledajmo Prius.
Učinkovit je, ne samo jer je Toyota ulagala u znanost o materijalima
već zato jer su ulagali u bihevioralnu znanost.
Kontrolna ploča koja pokazuje vozačima koliko energije
uštede u stvarnom vremenu
potiče bivše trkače
da voze kao oprezne bake.
Što nas dovodi opet do Harriet.
Upoznali smo se na našem prvom obiteljskom odmoru.
Prišla nam je kako bi upoznala moju malu kćer
i bila je oduševljena kad je saznala
da se i ona zove Harriet.
Pitala me čime se bavim
i rekao sam joj da radim sa komunalijama
kako bih pomogao ljudima da uštede energiju.
Tad su joj se oči zacaklile.
Pogledala me i rekla:
"Vi ste prava osoba s kojom moram razgovarati,
Vidite, prije 2 tjedna, moj muž i ja smo dobili pismo
od komunalnih usluga.
Pisalo je da trošimo dvostruko više energije od naših susjeda."
(Smijeh)
"I zadnja dva tjedna, jedino o čemu razmišljamo,
razgovaramo i čak raspravljamo jest
što bi mogli napraviti kako bi uštedjeli energiju.
Učinili smo sve što je pisalo u pismu,
ali znam da možemo još učiniti.
Sad sam sa pravim stručnjakom.
Recite mi. Što još mogu učiniti?"
Postoji mnogo stručnjaka koji mogu odgovoriti Harriet.
Moj cilj je osigurati
da svi tražimo odgovor.
Hvala Vam.
(Pljesak)